CELEX: 62007CO0128
Language: hu
Date: 2008-01-16 00:00:00
Title: A Bíróság (hetedik tanács) 2008. január 16-i végzése. # Angelo Molinari (C-128/07), Giovanni Galeota (C-129/07), Salvatore Barbagallo (C-130/07) és Michele Ciampi (C-131/07) kontra Agenzia delle Entrate - Ufficio di Latina. # Előzetes döntéshozatal iránti kérelem: Commissione tributaria provinciale di Latina - Olaszország. # 76/207/EGK irányelv - Nők és férfiak közötti egyenlő bánásmód - Munkavégzés megszüntetése miatti juttatás - A munkavállalóknak nemüktől függően eltérő korban nyújtott adóelőny. # C-128/07 - C-131/07. sz. egyesített ügyek

A Bíróság (hetedik tanács) 2008. január 16‑i végzése – Molinari és társai kontra Agenzia delle Entrate – Ufficio di Latina
      (C‑128/07–C‑131/07. sz. egyesített ügyek)
      „76/207/EGK irányelv – Nők és férfiak közötti egyenlő bánásmód – Munkavégzés megszüntetése miatti juttatás – A munkavállalóknak nemüktől függően eltérő korban nyújtott adóelőny”
      1.                     Tagállamok – Kötelezettségek – A közösségi jog végrehajtása – Nemzeti jogszabálynak valamely előzetes döntéshozatal iránti
            kérelem nyomán hozott ítéletből fakadó közösségi joggal való összeegyeztethetetlensége (EK 10. cikk; 76/207 és 79/7 tanácsi
            irányelv) (vö. 22–24. pont és a rendelkező rész 1. pontja)
      2.                     Szociálpolitika – A férfiak és nők közötti egyenlő bánásmód a szociális biztonság területén – 79/7 irányelv (79/7 tanácsi
            irányelv, 7. cikk, (1) bekezdés, a) pont) (vö. 26–27. pont és a rendelkező rész 2. pontja)
      Tárgy
      
         
               Előzetes döntéshozatal iránti kérelem – Commissione tributaria provinciale di Latina – A férfiak és a nők közötti egyenlő
                  bánásmód elvének a munkavállalás, a szakképzés, az előmenetel és a munkakörülmények terén történő végrehajtásáról szóló, 1976.
                  február 9‑i 76/207/EGK tanácsi irányelv (HL L 39., 40. o.; magyar nyelvű különkiadás 5. fejezet, 1. kötet, 187. o.), valamint
                  a férfiak és a nők közötti egyenlő bánásmód elvének a szociális biztonság területén történő fokozatos megvalósításáról szóló
                  79/7/EGK tanácsi irányelv (HL L 6., 24. o.; magyar nyelvű különkiadás 5. fejezet, 1. kötet, 215. o.) értelmezése – A C‑207/04. sz.
                  Vergani‑ügyben hozott ítélet értelmezése és hatálya – A munkavégzés megszüntetése során kapott juttatásokra csökkentett mértékű
                  adókulcs alkalmazása a bizonyos kort elérő munkavállalók nyugdíjba vonulásának ösztönzése érdekében – A munkavállalóknak nemüktől
                  függően eltérő korban nyújtott adóelőny.
               
            Rendelkező rész
      
         
                  1)
               
               
                  
               
               
                  	A C‑207/04. sz. Vergani‑ügyben 2005. július 21‑én hozott ítéletet – amelyből az következik, hogy valamely nemzeti szabályozás
                     összeegyeztethetetlen a közösségi szabályozással – követően az érintett tagállam hatóságainak feladata a közösségi jog területükön
                     történő tiszteletben tartásának biztosítása érdekében megfelelő általános vagy különös intézkedések meghozatala; a hivatkozott
                     hatóságok maguk választhatják meg az annak érdekében meghozandó intézkedéseket, hogy a nemzeti jog a közösségi joggal összeegyeztethető
                     legyen, továbbá hogy a közösségi jogból eredő jogaikat a jogalanyok teljes hatállyal gyakorolhassák. Amennyiben a közösségi
                     joggal ellentétes hátrányos megkülönböztetés megállapításra kerül, addig, ameddig az egyenlő bánásmódot visszaállító intézkedések
                     elfogadásra nem kerültek, a nemzeti bíróság köteles minden diszkriminatív nemzeti rendelkezést hatálytalannak nyilvánítani
                     – anélkül, hogy e rendelkezés hatályon kívül helyezését a jogalkotótól kérné, illetve annak jogalkotó általi előzetes hatályon
                     kívül helyezését megvárná –, továbbá a hátrányos helyzetben lévő csoportra ugyanazt a szabályozást alkalmazni, mint amelyet
                     a másik csoportba tartozó személyek tekintetében is alkalmazni kell.
                  
               
            
         
                  2)
               
               
                  
               
               
                  	A férfiak és a nők közötti egyenlő bánásmód elvének a szociális biztonság területén történő fokozatos megvalósításáról szóló,
                     1978. december 19‑i 79/7 irányelv 7. cikke (1) bekezdésének a) pontjában előírt eltérés nem alkalmazható olyan rendelkezésre,
                     mint az 1997. szeptember 2‑i, 314. sz. jogalkotói rendelettel módosított, 1986. december 22‑i 917. sz. [olasz] köztársasági
                     elnöki rendelet 17. cikkének (4a) bekezdésében meghatározott adózási intézkedés.